**Mezőgazdasági FOKSZ záróvizsga tételsor**

**2024**

**A/tételsor**

1. A faj fogalmának értelmezése az állatrendszertanban: morfológiai fajfelfogás (Linné), nominalista faj felfogás (Darwin), biológiai faj felfogás (populációk).
2. Az emlősállatok csontrendszerének felépítése: a fej csontjai, a törzs csontjai, a végtagok csontjai.
3. A szétválasztás technológiai műveleteinek részletes bemutatása az élelmiszeriparban.
4. A szárítás műveleti és technológiai lehetőségei, valamint célja az élelmiszeriparban.
5. Soroljon fel legalább 5 talajtermékenységet befolyásoló tényezőt, és jellemezze azok pozitív és/vagy negatív hatásait!
6. A vetésforgó funkciói az integrált növénytermesztésben. Milyen szempontokat kell figyelembe venni egy vetésforgó kialakítása során?
7. A foglalkoztatáspolitika fogalma, tartalma, vertikális és horizontális szintjei, a foglalkoztatáspolitikai elérésének rendszere. A foglalkoztatáspolitika aktív és passzív eszközei.
8. Ismertesse a legfontosabb információfeldolgozási elveket és technikákat, amelyek segíthetnek a mezőgazdasági szakembereknek a döntéshozatalban és az agrárvállalkozások hatékonyabb működtetésében.
9. Ismertesse azokat a kulcsfontosságú menedzsment-elveket és gyakorlatokat, amelyek segíthetnek a gazdálkodóknak az erőforrások hatékony felhasználásában a mezőgazdasági szektorban.
10. A marketingkommunikáció szerepe és eszközei, online kommunikáció. Termék- és szolgáltatáspolitika. A termék piaci élete, termék életciklus. Árstratégiák és árprogramok tervezése. Agrármarketig Centrum működése, feladatai.

**B/tételsor**

1. Mutassa be a szántóföldi mezőgazdasági munkagépeket a termelési folyamatok sorrendjében és válasszon ki egyet, amit részletesen mutat be.
2. Mutassa be a gyümölcs feldolgozó gépeket vagy a szőlő feldolgozásánál alkalmazott technológiát és gépeit.
3. A szarvasmarhaágazat ökonómiai sajátosságai. A magyar tarka szarvasmarha jellemzése. A húshasznú borjak felnevelése.
4. A sertéságazat gazdasági jelentősége, szervezése. Sertéstípusok. A hízósertések takarmányozása.
5. A búza nemzetgazdasági jelentősége. Ismertesse a búzatermesztés legfontosabb lépéseit! Melyik vármegyékben érik el hazánkban a legnagyobb termésátlagokat? Mi okozhatja a búza esetében az árvolatilitást?
6. A kukoricatermesztés jelentősége, vetésének fontosabb jellemzői. Hogyan történik a kukorica esetében a tápanyagutánpótlás, a növényvédelem? Melyek a hibridek kiválasztásának legfontosabb szempontjai?
7. A cukorrépa nemzetgazdasági jelentősége. Ismertesse a cukorrépatermesztés legfontosabb lépéseit! Melyik megyékben érik el hazánkban a legnagyobb termésmennyiségeket? Milyen lépésekből áll a cukorrépa ellátás szervezése a Kaposvári Cukorgyárban?
8. Makro-és mikronutriensek jellemzői. (szénhidrátok, lipidek, fehérjék, élelmi rostok, vitaminok)
9. Adalékanyagok az élelmiszeriparban. (E-számok)
10. Mezőgazdasággal kapcsolatos minőségirányítási és élelmiszer-biztonsági feladatok. A HACCP alapelvei és a szükséges munkacsoport összeállításának feltételei.

Szekszárd, 2024.02.14.

Dr. Slezák-Bartos Zsuzsanna

szakfelelős